***Il sorpasso*** (sh. *Preticanje*) je italijanska crno-bijela filmska komedija snimljena 1962. godine u režiji Dina Risija, poznata kao jedno od najhvaljenijih ostvarenja u njegovoj filmografiji, odnosno žanra *commedia all'italiana* i italijanske kinematografije uopće.

Protagonist, koga tumači Vittorio Gassman, je Bruno, rimski plejboj koji za vrijeme ferragosta 1962. godine sticajem okolnosti ne može nabaviti cigarete, a pri čemu mu pomogne slučajni namjernik, skromni i stidljivi student Roberto (čiji lik tumači Jean-Louis Trintignant). Radnja prikazuje kako ga u znak zahvalnosti pozove da mu pravi društvo dok u svom sportskom automobilu Lancia Aurelia B24 putuje po Laziju i Toskani, te kako dva bitno različita muškarca doživljavaju brojne pustolovine.

Risi je ideju za *Il sorpasso* dobio nakon što ga je jedan od njegovih producenata prilikom rutinske vožnje, ostavši bez cigareta, impulzivno odvezao do Švicarske. Film se odlikovao izuzetno detaljnom i pažljivom karakterizacijom, prije svega u slučaju Bruna, za koga se na kraju ispostavi da njegov ekstrovertni karakter i imidž zavodnika predstavlja krinku iza koje se kriju brojne frustracije. *Il sorpasso* se također isticao nastojanjem da se što detaljnije prikaže opći duh vremena tadašnje Italije u jeku ekonomskog buma, ali i na implicitan način prikaže njegovo naličje kroz često destruktivne posljedice nastojanja da se razmeće materijalnim bogatstvom. To je posebno došlo do izražaja u mračnoj i za tadašnju publiku šokatnoj završnici. Film se također isticao i pažljivo odabranim soudntrackom, a koji je uključivao i znamenitu pjesmu *Quando, quando, quando* koja je postala veliki međunarodni hit.

Sam film ispočetka nije imao uspjeh, što se prije svega tumačilo njegovim krajem. Reputacija mu je, međutim, tokom godina počela rasti, te je stekao i svojevrstan kult status. Tome su pomogle i česte usporedbe sa znamenitim američkim filmom *Goli u sedlu* snimljenim nekoliko godina kasnije.

Tandem Gassman-Trintignant je sljedeće godine nastupio u filmu *Il successo*, koji se ponekad naziva njegovim neslužbenim nastavkom.

Vanjske veze
------------

* Scheda su *Il sorpasso* della Rivista del Cinematografo ()
* *Il sorpasso* na sajtu IMDb
* Scheda su *Il sorpasso* nell'Archivio cinema ANICA

| * p
* r
* u
Filmovi koje je režirao Dino Risi |
| --- |
| 
* *Il viale della speranza* (1953)
* *Love in the City* (1953)
* *Vacation with a Gangster* (1954)
* *The Sign of Venus* (1955)
* *Scandal in Sorrento* (1955)
* *Poor But Beautiful* (1957)
* *Pretty But Poor* (1957)
* *Oh! Sabella* (1957)
* *Venice, the Moon and You* (1958)
* *Poor Millionaires* (1958)
* *The Widower* (1959)
* *Love and Larceny* (1960)
* *Love in Rome* (1960)
* *A Difficult Life* (1961)
* *Behind Closed Doors* (1961)
* *The Easy Life* (1962)
* *March on Rome* (1962)
* *I mostri* (1963)
* *The Thursday* (1964)
* *The Dolls* (1965)
* *The Gaucho* (1965)
* *Complexes* (1965)
* *Weekend, Italian Style* (1965)
* *I nostri mariti* (1966)
* *Treasure of San Gennaro* (1966)
* *The Tiger and the Pussycat* (1967)
* *Mr. Kinky* (1968)
* *Torture Me But Kill Me with Kisses* (1968)
* *I See Naked* (1969)
* *Normal Young Man* (1969)
* *The Priest's Wife* (1970)
* *That's How We Women Are* (1971)
* *In the Name of the Italian People* (1971)
* *Dirty Weekend* (1973)
* *How Funny Can Sex Be?* (1973)
* *Scent of a Woman* (1974)
* *The Career of a Chambermaid* (1976)
* *The Forbidden Room* (1977)
* *The Bishop's Bedroom* (1977)
* *Viva Italia!* (1977)
* *First Love* (1978)
* *Dear Father* (1979)
* *I'm Photogenic* (1980)
* *Sunday Lovers* (1980)
* *Fantasma d'amore* (1981)
* *Sesso e volentieri* (1982)
* *Good King Dagobert* (1984)
* *Madman at War* (1985)
* *Il commissario Lo Gatto* (1986)
* *Teresa* (1987)
* *I'll Be Going Now* (1990)
* *Vita coi figli* (1990)
* *Poor But Beautiful* (1996)

 |